《嵌峰小隐为宪佥金华滕良载》
明代·董纪

绣衣拂袖归山去，光动嵌峰旧隐居。鹤氅不宜秦相印，牙签重整邺侯书。

开窗见月呼尊酒，入圃看花待板舆。猿鹤欣然松菊笑，至今狂简只如初。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》